Η ΥΔΕ είναι μία υποχρεωτική από το νόμο πιστοποίηση σχετικά με τις ηλεκτρολογικές εγκαταστάσεις του ακινήτου. Για κατοικίες, η ισχύς της ΥΔΕ είναι 14 χρόνια, ενώ για επαγγελματικούς χώρους μπορεί να πέσει στον 1 χρόνο και να είναι απαραίτητος ο ετήσιος επανέλεγχος των ηλεκτρολογικών εγκαταστάσεων. Είναι πολύ εύκολο να βγάλεις μια ΥΔΕ για το ακίνητό σου. Αρκεί να καλέσεις τον επαγγελματία ηλεκτρολόγο σου ο οποίος έχει άδεια και τα κατάλληλα εργαλεία για να πραγματοποιήσει τον (επα)έλεγχο και να σου δώσει την πιστοποίηση. Χρήσιμη Συμβουλή: Όταν θες να κάνεις επανεγκατάσταση του ρεύματος στο ακίνητό σου, ξεκίνα τη διαδικασία έκδοσης της ΥΔΕ και κατάθεσής της στο ΔΕΔΔΗΕ από νωρίς. Δηλαδή, να τρέχεις τη διαδικασία παράλληλα με την αίτηση που θα κάνεις στον πάροχο ρεύματος, ώστε να μην καθυστερήσει η σύνδεση του ακινήτου στο δίκτυο.